नई दिल्ली। अब आपका मोबाइल खर्च और ज्यादा बढ़ सकता है। अगले दो महीनों में आपके मोबाइल बिल बढ़ने की संभावना है। टेलीकाॅम सेक्टर के एक्सपर्ट और इंडस्ट्री एग्जिक्यूटिव्स का मानना है कि अगले दो महीनों में टैरिफ में बढ़ोतरी हो सकती है। इससे टेलीकाॅम कंज्यूमर्स के लिए पिछले दो साल से ज्यादा समय सस्ते चले आ रहें टैरिक का दाैर भी खत्म हो जाएगा। हम बता दें कि पिछली तीन तिमाहियों से ज्यादातर टैरिफ प्लान में बदलाव नहीं हुआ है। एग्जिक्यूटिव्स का मानना है कि आने वाली दो तिमाहियों में कंपनियां मार्केट रिएक्शन देखने के लिए टैरिफ में कुछ बढ़ोतरी कर सकती है। उनका कहना है टैरिफ में बढ़ोतरी का सबसे बड़ी वजह प्राइसिंग में रिलायंस जिओ इंफोकाॅम है। मार्केट में एंट्री लेते ही रिलांयस जिओ ने अाक्रामक प्राइजिंग रणनीति अपनाई है। इसके चलते दूसरी कंपनियां भी इसी कदम पर चल दी और अपने कस्टमर्स को साथ रखने के लिए प्रइाज घटाने पर मजबूर हो गया।